2017 PUBLIC EXAMINATION Filipino Continuers Level Section 1: Listening and Responding Transcript © 2017 NSW Education Standards Authority
Section 1, Part A Question 1, Text 1 ANNA: Matthew, nakahanda ka na ba para sa pangingisda natin bukas? MATTHEW: Aba, oo naman Anna. Para akong Scout, laging handa. ANNA: O, di tuloy na tuloy na tayo. Kahit na bandang tanghali tayo lumakad para masarap pa ang tulog natin. MATTHEW: Hindi ah. Kailangan nating pumunta sa palengke nang madaling araw upang bumili ng pain. Dilis at mga laman ng isda ay maganda raw na i-pain. At saka sabi ng tiyo ko, kailangan ay pumalaot tayo ng maaga para maraming isda ang mahuli. ANNA: Ah, mabuti, dahil narinig ko sa radyo malamang na uulan sa hapon. MATTHEW: Kaya nga agahan natin ang lakad. Question 2, Text 2 Naririto na naman po tayo sa inyong programang MAGLUTO TAYO upang ibahagi ang mga natatanging pagkaing Pilipino. Nahilingan po tayo ng isang kababayan mula sa Australya na magluto ng pinakbet. Ang pinakbet ay isa sa pinaka masustansiyang pagkaing Pilipino, dahil ito ay may kumpletong sustansiyang kinakailangan ng ating katawan. Mayroon itong protina mula sa baboy, mineral na galing sa hipon at ampalaya, bitamina mula sa iba't ibang gulay tulad ng kalabasa, sitaw, talong at kangkong. Paano lulutuin ang pinakbet? Palambutin muna ang baboy. Igisa ito kasama ng binalatang hipon sa bawang, sibuyas at kamatis upang makadagdag sa lasa. Isunod ang kalabasa; hintayin hanggang sa lumambot. Ihulog ang hiniwang talong, sitaw at ampalaya. Ipatong ang hinimay na kangkong bago ihain kasama ng mainit na kanin. Paalala lamang na ang bawat sangkap sa pinakbet ay may kanya-kanyang sapat na oras upang maluto. May mga sangkap na kailangang lutuin ng mas matagal kaysa iba. Ang karne at matitigas na gulay ay mas matagal maluto kaysa sa ibang mga gulay. Dito nagtatapos ang inyong programang MAGLUTO TAYO. Salamat po. - 2 -
Question 3, Text 3 GLORIA: Oh Ric. Suerte at nakarating ako dito sa Australya. RIC: Gloria, tignan mo itong bagong iskultura sa harapan ng Bulwagan ng mga Bayani. Baka maari mong gamitin ang iskulturang ito para sa iyong lathalain tungkol sa kasaysayan ng Australya. GLORIA: Ric, may kahulugan ba ang iskulturang ito? Wala namang kinalaman 'yan sa kasaysayan ng Australya. RIC: Moderno at hindi nga malinaw ang sining na ito. Nilalarawan ng mga hugis at kulay ang diwa ng mga taong nagsakripisyo ng kanilang buhay para sa bansa. GLORIA: Talaga? Wala akong makitang kahulugan sa iskulturang 'yan. Sayang lang ang perang ginasta diyan. Ang pangit! Dapat alisin 'yan. RIC: Sa katunayan lang, naging tanyag ang bayan namin mula nuong itinayo ito. GLORIA: Baka naman tumanyag ang bayan niyo sa maling dahilan. Pinagtatawanan ang iskultura. Dapat ang iskultura ay tunay na nagbibigay ng respeto sa mga marangal na bayani ng Australya. RIC: Ikinararangal ko ang iskulturang ito. Pagmasdan mo nang lubusan at maiisip mo rin ang kahulugan nito. GLORIA: Pinagsisikapan ko, Ric. Katunayan, kailangan may ma-isulat ako tungkol dito. Pinadala ako ng kagawarang turismo ng Pilipinas upang sumulat ng isang lathalain ugnay sa kasaysayan ng Australya. RIC: Magaling kang sumulat mula pa nuon. Hindi ba editor ka nga ng ating pahayagang pampaaralan nuong 'high school'. GLORIA: Ikaw naman maka-sining talaga. Salamat, Ric, hah, sa pagpapasyal mo sa 'kin. Nagustuhan ko lahat na pinagdalhan mo sa 'kin bukod dito sa iskulturang ito. - 3 -
Section 1, Part B Question 4, Text 4 ALMA: Ako po si Alma Lee, isang propesyonal na siklista. Nuong nagsimula ako, kaunti lamang ang mga paligsahan sa bisikleta. Mahirap ang pondo at paghahanap ng tamang lugar. Ang pagkakaroon ng komersiyal na taga pagtaguyod ang nakalutas ng mga suliraning ito. Sa pamamagitan din ng mga taga pagtaguyod, nakasasali ang mga atleta sa mga labanang pambansa at pandaigdig. Nakabibili rin ng modernong kagamitan at kasuotan upang higit na magtagumpay. Libangan ng mga tao sa ngayon ang panunuod ng isport sa telebisyon. Naipalalabas ang mga brodkast dahil sa mga taga pagtaguyod. May mga taong hindi sang-ayon sa komersiyal na aspeto ng isport, subali't nakikinabang ang mga atleta sa mga oportunidad na ibinibigay ng mga taga pagtaguyod. - 4 -
Question 5, Text 5 YNEZ: Tatay, wow! sobrang tuwa ko na dinala ninyo ako sa unang pagkakataon dito sa Maynila. Bata pa ako mithi ko na ang makarating dito. TATAY: Ynez, dapat lang na bumalik tayo sa pinanggalingan natin para hindi natin malimutan ang ating sariling kultura. Matatanda at mahina na ang mga magulang ko kaya gusto kong madalaw sila. YNEZ: 'Tay ang dami palang matataas na gusali dito sa lunsod. Pero bakit ang dami namang parang mga bahay na giba-giba sa gilid ng tulay? TATAY: Mga mahihirap ang mga nakatira dyan. Squatters ang tawag sa kanila. YNEZ: Kawawa naman sila at dyan lamang sila nakatira sa barong- barong na 'yan. TATAY: Pagdating sa Lolo at Lola mo, mag-mano ka ha. YNEZ: Magmano? Ano po yun? TATAY: Ang pagmamano sa matatanda ay pagpapakita ng respeto sa kanila. Kunin mo ang kamay ng Lolo at Lola at idampi mo sa iyong noo. 'Yan ang 'mano'. YNEZ: Sa Australya, humahalik sa pisngi. TATAY: O, nandito na tayo sa bahay ng mga Lolo at Lola mo! YNEZ: Mano po. Masayang masaya po ako at nakarating dito upang dalawin kayo. Wow, ang daming handang pagkain! Ang sarap naman! TATAY: Lahat 'yan luto ng kanilang kusinera, si Aling Miling. YNEZ: Buti pa sila may kusinera. Sa bahay si Inay lang. TATAY: O, baka masanay ka. Dito lang 'yan. - 5 -
Question 6, Text 6 ANDRES: Hi Gina. Kapapanood mo lang nitong pelikulang tungkol kay Heneral Apayao, di ba? Puede mo ba akong tulungan sa proyekto ko sa paaralan? GINA: Ano ang proyekto mo? ANDRES: Kailangan kong gumawa ng isang maikling pelikula para sa klase ko sa Drama. GINA: Walang problema, Andres. Mabibigyan kita ng mga ideya tungkol sa mga aspeto ng pelikula upang makagawa ka ng magandang pelikula. Unang-una, kailangan mo ng paksa o tema na makakaakit sa mga manonood. Ang pelikulang ito ay tungkol sa isang kahanga- hangang bayani na tapat, magiting, at makabayan. Kaya huwaran siya ng kabataang Pilipino. ANDRES: Magaling ba ang artista? Natural ba siya? GINA: Napakagaling ng pagkakaganap ng pangunahing artista. Makahulugan ang kanyang mukha at tingin. Talagang nahalina niya ako sa istorya. Kaya mas mabuti kung mayroon kang mahusay na artista sa iyong pelikula. ANDRES: Katugma ba sa istorya ng pelikula ang mga kasuotan? GINA: 'Yun ang medyo hindi ko nagustuhan. Gumamit sila ng mga kasuotan at kagamitan na wala pa nuong panahon ni Heneral Apayao. Kaya napakahalaga na gumamit ka ng mga kasuotan at kagamitan na tutugma sa iyong pelikula. ANDRES: Mayroon ka pa bang masasabi tungkol sa pelikula? GINA: Oo. Ang napakahusay na panlikod na musika. Talagang naramdaman ko ang nerbiyos at alinlangan sa istorya. Musika ang makabubuo o makasisira ng isang pelikula. ANDRES: Ano pa? GINA: Ang wakas ng pelikula ay hindi tiyak. Ang mga manonood ay walang kasiguruhan sa wakas ng pelikula. Naiwan silang nagiisip sa malamang ng mangyayari. Kaya mahalaga ang mahusay na wakas. ANDRES: Maraming salamat sa tulong mo, Gina. - 6 -